Aquarium Pula mjesto je gdje se na poseban način spaja bogatstvo Jadranskog mora s dugom vojnom poviješću grada.

Cijeli akvarij je prekrasno uređen, a nalazi se u utvrdi Verudela koja je dio nekadašnjeg austrougarskog obrambenog sustava Pule.

Danas su utvrdu nastanile razne vrste riba i ostali životinjski svijet Jadranskog mora te hrvatskih rijeka i jezera. Tu je također moguće vidjeti i određene sorte riba iz tropskih krajeva.

U sklopu akvarija organiziran je i edukativni oceanološki i biološki program „Plava škola“ na kojem sudionici imaju priliku upoznati se s vodenim bićima te steći nova i zanimljiva znanja.